Előterjesztés Zalakaros Város Önkormányzat Képviselőtestülete 2024. április 25-i ülésére

Napirend címe: Forgalmi rend változás a Gyógyfürdő téren

Előterjesztést készítette: Bognár Ottó Péter településüzemeltetési ügyintéző

Tisztelt Képviselőtestület!

Hocz László 8749 Zalakaros, Gyógyfürdő tér 7/7.  szám alatti lakos a 2024. évi lakossági fórumon jelezte, hogy indokoltnak tartja a Zalakaros, Gyógyfürdő téren 30 km/h-s sebességkorlátozás bevezetését a „400-as” parkolótól keletre eső útszakaszra. Az érintett útszakaszon csak részben van járda, viszont az érintett útszakaszt az üzletek, illetve a termáltó megközelítéséhez sok gyalogos használja, az egyenes szakasz miatt viszont sok autós nem tartja be a megengedett sebességet.

A szabálytalanul közlekedők, gyorshajtók ellenőrzése a Rendőrség feladata, a forgalmi rendet azonban a közúti közlekedésről szóló 1988. évi I. törvény 34. § (2) bekezdése alapján a közút kezelője alakítja ki.

[bookmark: _Hlk163563482]Az érintett szakaszon az Önkormányzat új útcsatlakozás kialakítását is tervezi, ezért tekintettel a  fentiekre a Zalakaros, Gyógyfürdő tér „400-as” parkolótól keletre eső szakaszára javaslom a 30 km/h sebességkorlátozás bevezetését. 

Határozati javaslat:

A Képviselőtestület

1. Egyetért a forgalmi rend változásra tett javaslattal, és a gyalogos közlekedés biztonságának növelése érdekében a Zalakaros,  Gyógyfürdő tér „400-as” parkolótól keletre eső szakaszára 30 km/h sebességkorlátozást vezet be. 

2. A forgalmi rend változás miatt felmerült költségeket (táblák, oszlopok megrendelése és kihelyezése) Zalakaros Város Önkormányzata  2024. évi költségvetés Dologi kiadásainak terhére biztosítja.
							

Határidő:            2024. május 3.
Felelős:               Novák Ferenc polgármester


Zalakaros 2024. április 9.



										Novák Ferenc 
								 		polgármester
